Amnesty mener ikke at det er en umiddelbar fare for at norske myndigheter vil misbruke dataene. Det er strengt regulert og begrenset hvem som kan få adgang til dataene, hva de kan brukes til og hvor lenge de kan lagres. Her har myndighetene gjort en god jobb.
Det at Norge har gode lover og regler som beskytter personvernet og et godt fungerende rettsvern, må imidlertid aldri bli en sovepute eller et argument for å lempe på enkelte menneskerettigheter – heller tvert imot. Det er nettopp fordi folk stoler på at staten respekterer menneskerettighetene, at vi har et tillitsforhold mellom folk og stat som nesten er ensartet i verden. Dette tillitsforholdet har også vært et sentralt element i kampen mot korona-smitte i Norge.